Zbi rka odločb sodne pr akse  
Zadeva C-2 4 1 / 1 4 
Roman Bukovansky 
proti 
Finanzamt Lör rac h, 
(Predlog za sprejetje predhodne odločbe, ki ga je vložilo Finanzgericht Baden-Württemberg)  
„Predhodno odločanje — Obdavčenje — Sporazum med Evropsko skupnostjo in njenimi državami  
članicami na eni strani ter Švicarsko konfederacijo na drugi o prostem pretoku oseb — Razmerje med  
tem sporazumom in dvostranskimi konvencijami o preprečevanju dvojnega obdavčevanja —  
Enako obravnavanje — Diskriminacija na podlagi državljanstva — Državljan države članice Evropske  
unije — Obmejni delavci — Dohodnina — Razdelitev davčne pristojnosti — Davčno upoštevna navezna  
okoliščina — Državljanstvo“  
Povzetek – Sodba Sodišča (tretji senat) z dne 19. novembra 2015  
Mednarodni sporazumi — Sporazum med ES in Švico o prostem pretoku oseb — Enako obravnavanje — 
Dvostranska konvencija o izogibanju dvojnega obdavčevanja, ki sta jo sklenili Švica in država članica, in 
s katero je tej državi članici dana pristojnost obdavčitve dohodkov iz delovnega razmerja davčnega 
zavezanca navedene države članice, brez švicarskega državljanstva, kljub temu da se je ta preselil iz 
navedene države članice v Švico, vendar pa je pri tem kraj zaposlitve ohranil v državi članici — 
Konvencija, na podlagi katere je pristojnost obdavčitve dohodkov iz delovnega razmerja švicarskega 
državljana v podobnem položaju dodeljena Švici — Dopustnost — Sporazum ES 
Švica o prostem gibanju oseb, člen 2 in priloga I, člen 9) 
Načeli prepovedi diskriminacije in enakega obravnavanja iz člena 2 Sporazuma med Evropsko 
skupnostjo in njenimi državami članicami na eni strani ter Švicarsko konfederacijo na drugi o prostem 
pretoku oseb in člena 9 Priloge I k temu sporazumu je treba razlagati tako, da ne nasprotujeta 
dvostranski davčni konvenciji o preprečevanju dvojnega obdavčevanja, sklenjeni med Švicarsko 
konfederacijo in državo članico na podlagi katere je za obdavčitev dohodkov iz delovnega razmerja 
davčnega zavezanca te države članice brez švicarskega državljanstva, kljub temu da se je ta preselil iz 
navedene države članice v Švico, vendar pa je pri tem kraj zaposlitve ohranil v zadevni državi članici 
prvi od teh držav, pristojna država, v kateri je vir teh dohodkov, to je navedena država članica, 
medtem ko je za obdavčitev dohodkov iz delovnega razmerja švicarskega državljana v podobnem 
položaju pristojna nova država prebivališča, v tem primeru Švicarska konfederacija. 
Čeprav v skladu s členom 21(1) Sporazuma o prostem pretoku oseb določbe tega sporazuma ne 
vplivajo na določbe teh dvostranskih konvencij, pa člen 9 Priloge I k temu sporazumu, naslovljen 
„Enaka obravnava“, v odstavku 2 določa posebno pravilo, v skladu s katerim zaposlena oseba in njeni 
družinski člani uživajo enake davčne in socialne ugodnosti kot domače zaposlene osebe in njihovi 
SL 
ECLI:EU:C:2015 :766 1 
POVZETEK – ZADEVA C-241/14  
BUKOVANSKY  
družinski člani. V tem okviru je Sodišče že razsodilo, da se lahko na področju davčnih ugodnosti na 
načelo enakega obravnavanja iz zadnjenavedene določbe sklicuje tudi delavec, ki je državljan 
pogodbenice in ki je uresničeval svojo pravico do prostega gibanja glede na svojo izvorno državo. 
Sodišče je pri odločanju o predlogih za sprejetje predhodne odločbe glede vprašanja, ali morajo biti 
konvencije o preprečevanju dvojnega obdavčevanja, sklenjene med državami članicami Unije, v skladu 
značelom enakega obravnavanja in na splošno s svoboščinami o prostem pretoku, zagotovljenimi 
s primarnim pravom Unije, razsodilo, da lahko države članice s temi prosto določijo navezne 
okoliščine za razdelitev davčne pristojnosti, vendar morajo pri izvajanju tako razdeljene davčne 
pristojnosti spoštovati to načelo in te svoboščine. 
Zato, če je v takšni konvenciji v določbi, katere cilj je razdelitev davčne pristojnosti, določeno merilo 
državljanstva, tega razlikovanja na podlagi državljanstva ni mogoče šteti za prepovedano 
diskriminacijo. 
To sodno prakso je treba po analogiji uporabiti tudi za razmerje med Sporazumom o prostem pretoku 
oseb in konvencijami o preprečevanju dvojnega obdavčevanja, sklenjenimi med državami članicami in 
Švicarsko konfederacijo. 
Kakor namreč izhaja iz preambule ter členov 1(d) in 16(2) tega sporazuma, je njegov namen, da se 
državljanom Unije in Švicarske konfederacije zagotovi prosti pretok oseb na ozemlju pogodbenic tega 
sporazuma s sklicevanjem na veljavne določbe Unije, katerih pojme je treba razlagati v skladu s sodno 
prakso Sodišča. 
Člen 21 Sporazuma o prostem pretoku oseb sicer res določa, da določbe tega sporazuma ne vplivajo na 
določbe konvencij o preprečevanju dvojnega obdavčevanja, sklenjenih med državami članicami Unije in 
Švicarsko konfederacijo. Vendar pa obseg tega člena ne more biti v nasprotju z načeli, na katerih 
temelji sporazum, katerega del je. Navedenega člena torej ni mogoče razlagati tako, da lahko države 
članice Unije in Švicarska konfederacija na njegovi podlagi ogrožajo uresničitev prostega pretoka oseb 
tako, da bi bil pri izvajanju davčnih pristojnosti, kakor so bile razdeljene s konvencijami 
o preprečevanju dvojnega obdavčevanja, sklenjenimi med njimi, členu 9(2) Priloge I k navedenemu 
sporazumu odvzet polni učinek. 
(Glej točke 34, od 36 do 41, 48 ter izrek.) 
ECLI:EU:C:2015 :766 2